Հայաստանի վարչապետ Կարէն Կարապետեան դէպի Պէյրութ պաշտօնական այցելութեան ծիրէն ներս երէկ հիւրընկալուեցաւ ամենաբարձր մակարդակի վրայ։ Լիբանանի նախագահ Միշէլ Աունի, խորհրդարանի նախագահ Նեպիհ Պըրրիի եւ վարչապետ Սաատ Հարիրիի կողմէ հիւրընկալուեցաւ Կարէն Կարապետեան, որու ընկերակից պատուիրակութեան մաս կազմեցին բարձրաստիճան պաշտօնատարներ։ Երէկուան բանակցութիւններուն կապակցութեամբ Կարէն Կարապետեան եւ Սաատ Հարիրի սարքեցին նաեւ համատեղ մամլոյ ասուլիս մը։